لمى قريت الرساله مره واتنين واحتضنتها في قلبها كلامه عذبها حست انه يبغا يثبت نفسه لها ويبغاها تتذكره لانه حاس انه حيروح وبعد دقيقه انتبهت لجملة وعلى فكره اخر الصندوق في شي تاني كمان وفتشت في الصندوق اكثر ولقت علبة تاني فتحتها لقت فيها سلسله من الذهب الابيض عباره عن قلب يخترقه سهم بشكل جداً رائع ومكتوب عليه من جهه لمى ومن الجهه التانيه امجد لمى من يوم ماشافتها عجبتها وعلى طول لبستها وخلت اسم امجد هوا الظاهر..وبعد فتره لمى حست بالتعب والارهاق من كثر البكا واخذت الدب وحطته في مكان مناسب في الغرفه واخذت الصندوق وحطته في مكان تاني وخلت غطاه مكشوف بحيث اللي جوته يبان وكان منظر القلوب اللي جوته حلووو...ورشت من العطر اللي اعطاه هوا وراااحت في سااابع نووومه....